《百字令 忆母》
清代·熊琏

惊心触目，记去年此际，高堂痛苦。别后凄惶多少事，更与何人苦数。

大梦醒时，爱缘断否，竟忽飘然去。画图空挂，依依相对无语。

便是海北天南，追寻有路，泉下知何许。血泪一笺谁与寄，风送纸灰如雨。

望影摹声，疑踪问迹，梦里浑难据。魂招不返，五更凄断钟声。

作者简介：熊琏，字商珍，号澹仙，又号茹雪山人，如皋人。有《澹仙诗钞》。